falak. Nanging nemtokake seminggu ana 7 dina, selapan ana 35 dina (Padinan + Pasaran), terus sador wuku ana 210 dina (Padinan + Pasaran + Paringkelan) nganggo dasar ilmu apa, ora kawruhan (utawa durung tak mangerteni). Petung Jawa babagan ‘ala ayuning dina’ landhasaneana ing sador wuku (30 minggu) lan Wetonan (35 dina). Saben wuku (mingu) diwenehi watek dhewe-dhewe sing angel dirunut larah-larahe, kejaba amung saka ‘dongeng’ critane Prabu Watugunung sak kulawargane sing memungsuhan karo Bethara Wisnu. Prabu Watugunung bisa dikalahake Bethara Wisnu nanging kanthi syarat diangkat dadi ‘dewa’ kang manggone 10 kiblating alam: Wetan, Kidul Wetan, Kidul, Kidul Kulon, Kulon, Lor Kulon, Lor, Lor Wetan, Dhuwur, lan Ngisor. Saben arah kiblat dipanggone 3 (telung) wuku.